Адразу расчарую тых, хто паспяшаўся злавіць аўтара на памылцы. Усе добра ведаюць, што названы вышэй рух толькі ўручае свае прэміі, а называе лаўрэатаў журы, створанае з пераможцаў былых гадоў. Штогод іх колькасць расце, і пакуль гэта магчыма, я з задавальненнем назаву кожнага — народны паэт Рыгор Барадулін, вядомы пісьменнік Уладзімір Арлоў, палітык Павал Севярынец, мастак Алесь Пушкін, краязнаўца, заснавальніца цудоўнай карціннай галерэі і арганізатар легендарных мастацкіх пленэраў Ада Райчонак і былы палітвязень, стаўшы палітыкам паэт Уладзімір Някляеў.